CELEX: 22010D0079
Language: fi
Date: 2010-06-11 00:00:00
Title: ETA:n sekakomitean päätös N:o 79/2010, annettu 11 päivänä kesäkuuta 2010 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

16.9.2010   
            
            
               FI
            
            
               Euroopan unionin virallinen lehti
            
            
               L 244/39
            
         ETA:n SEKAKOMITEAN PÄÄTÖS
   N:o 79/2010,
   annettu 11 päivänä kesäkuuta 2010,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 4 päivänä joulukuuta 2009 annetulla ETA:n sekakomitean päätöksellä N:o 159/2009 (1).
            
         
               (2)
            
            
               Yhtenäistä eurooppalaista ilmatilaa koskevan lainsäädäntöpaketin ottamiseksi osaksi sopimusta ja ottaen huomioon SESAR-hankkeen avainaseman alan täytäntöönpanotoimenpiteiden kehittämisessä ja EFTA-valtioiden osallistumisen hankkeen julkiseen rahoitukseen seitsemännen tutkimuksen ja teknologian kehittämisen puiteohjelman välityksellä, on aiheellista kannustaa sopimuspuolia tekemään tarkoituksenmukaista yhteistyötä SESAR-yhteisyrityksen toimialaan kuuluvissa asioissa ja ottaa yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi annetun neuvoston asetuksen (EY) N:o 219/2007 muuttamisesta 16 päivänä joulukuuta 2008 annettu neuvoston asetus (EY) N:o 1361/2008 (2) osaksi sopimusta ja siten kannustaa EFTA-valtioiden toimijoita osallistumaan SESAR-hankkeeseen.
            
         
               (3)
            
            
               Sopimuksen pöytäkirja 31 olisi muutettava, jotta laajennettu yhteistyö voitaisiin aloittaa,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjassa 31 olevan 1 artiklan (Tutkimus ja teknologinen kehittämistyö) 8b kohdan alaviitteeseen 1 seuraava:
   ”,sellaisena kuin se on muutettuna seuraavalla:
   
               —
            
            
               
                  32008 R 1361: neuvoston asetus (EY) N:o 1361/2008, annettu 16 päivänä joulukuuta 2008 (EUVL L 352, 31.12.2008, s. 12)”.
            
         2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (3), tai 11 päivänä kesäkuuta 2010 annetun ETA:n sekakomitean päätöksen N:o 78/2010 (4) voimaantulopäivänä sen mukaan, kumpi näistä ajankohdista on myöhäisempi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 11 päivänä kesäkuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 62, 11.3.2010, s. 65.
   
      (2)  EUVL L 352, 31.12.2008, s. 12.
   
      (3)  Valtiosäännön asettamista vaatimuksista ei ole ilmoitettu.
   
      (4)  Katso tämän virallisen lehden sivu 37.